paragraph_text: Tanzanijska nogometna reprezentacija predstavlja Tanzaniju u nogometu a pod vodstvom je Tanzanijskog nogometnog saveza. Domaće utakmice igra na nacionalnom stadionu Benjamin Mkapa u Dar-es-Salaamu, a njihov trener je Jan Borge Poulsen. Tanzanija se još nikad dosad nije kvalificirala za svjetsko prvenstvo. Prije ujedinjenja s Zanzibarom, reprezentacija je igrala kao tanganjička reprezentacija.